정조 20년
忠淸道儒生幼學朴漢欽朴師喆宋徹圭李明采金載鳴趙銓尹啓泰進士李普漢趙學春金厚淵宋道鼎幼學權瑞應進士洪樂膺李光憲幼學宋翼圭金憲淳李度明南駿聲沈能秀金在源進士金鐮幼學尹大東李羲年兪平柱徐有恂閔毅顯徐行順朴植徐處文申漴進士申大集幼學宋載顯宋煥祖宋煥斗宋煥義閔百綱尹膺東宋直圭宋復圭宋顯世尹光烈進士宋欽詩幼學宋欽天宋欽大李憲明進士宋賀相幼學宋喜相任時孝李範中愼命天崔鍾純南漢龜金履性趙茂吉金履道柳師敏韓會元鄭存性韓益潤許維李膺淵朴宗信尹行一李百源尹行健尹致德柳心源金宗澤李致弘柳通漢朴寶源韓光烈韓光默朴肇源朴現源柳道默李相殷李雨鳳韓得友韓處裕李秀弘卞至中李鍵李義正李觀采鄭鐸黃時濯閔百儀黃時美閔百懋閔百震閔文洙閔百遜閔百泰李增祥朴履瑞趙鎭賢趙鎭德李良載宋厚鼎朴載性朴光訥柳在宋欽若朴魯曾朴事曾宋得圭宋輝大宋昌鼎進士宋應鼎幼學尹聖烈朴秀臣朴秀彦尹象東徐直輔徐重輔沈能哲沈能蓋姜在源宋星鎭宋載顯姜在正姜毅煥朴思儼朴在謹朴在誠權趾相李相玉權啓陽崔守愚任福基南志宅任碩輔高海天權復陽崔昌謹金龜錫成龜祥南志儉進士洪善容幼學南志淳李基寅李基弘高正漢南宗大成玉成琬成塘南志溫崔守敏南漢五南龍五任興河高鳳錫崔錫老成彦協南舜五李應天金殷崔晸韓衡鎭蔡弘宅吳相天金重九吳匡博鄭宅彬吳弘運吳斗運鄭學彬吳光胤吳載垕吳載坤韓相良吳達五金時集李運昌李慶弼尹章煥尹錫采李恒瑞李景訥金漢誠李齊岳李玄述黃宰李東尹辛尙表李拓祚洪柱宬進士辛之洛幼學張仁浹楊漢祚延濟遠蔡得泗趙邦鎭延師錫延德孝金汝亨金汝光辛興齡辛宅宣徐秉正趙宗郁金達三申在淳李有純金漢復李觀坤宋運發金履彦朴鵬顯鄭道良李膺淑鄭景孫李烷林國樑權國柱鄭澤咸鄭澤履吳亨道李陽源吳必寅李日載李在顯吳必博禹範天金在學李天源李泰源宋百相金宅彬吳必延宋致源李寅秀韓相說李暹源宋經源吳泰運吳鼎夏金錫輝金重範金章煥兪德柱南致亮閔百朋尹守禧閔應顯蔡得永金得賚李喜祿李光澤李好誠尹甲基姜漢鎭金相宜朴復陽卞益光金匡炅朴元揆金德禧徐養源黃有中李珏李義和尹燾金啓祥柳世默郭尙默兪斗柱韓重潤權潝安景雨韓益潤李義憲李昌夏林梃翰趙億基姜柱東林泰陽權思學林復陽李復淵朴斗錫金鎰金天烈金履柱朴思述宋昌圭張履學張東郁張以鉉金柱臣金仁燮李馨鎭李宗烈鄭宗漢鄭綸漢鄭雲漢進士李躋賢李顯文幼學金基萬金光岳金柱八金柱國金思錫金行大朴光烈朴思赫朴秀彦金浩天金浩直朴光德任泰臣沈頤恭任百俊南鶴柱蔡龜永南命九任泰岳洪箕錫兪復煥尹聖烈李尙台兪漢豊韓益新朴獜煥朴最馨李益復李喜祿柳成樑金漢駱崔始鎭具顯默進士李述明幼學宋仁圭安楗閔光胤具思默宋喜相李宗海李基道尹東九崔宗鎭李基億進士沈鍒幼學崔翼鎭金樂敎尹日省安廷師李瑞雲朴龍煥進士崔楨勳幼學兪漢明尹紀遠安廷最李鳴稷進士魚用升幼學金聲七鄭履中李度成進士李宜俊幼學趙斗鉉金宗洛金聲天具寔具翼溟趙堈田漢昌李忠謙李錫九趙圾田尙祿李東赫呂善默李啓運李秀運朴煥趙崑田漢耆李錫章金養洙呂光燁李儒光趙麒泰李錫命田時弘李景華李河述李時喆宋國相趙復朴斗漢鄭宅煥趙修朴彦慶洪述行金景烈金時寶朴珽梁世祿朴玹韓榮世趙鎭守洪緯遠李鎭海朴璲韓諅李倫明洪定遠兪貞柱兪漢仁李儒淳金時欽閔徵洙趙仁啓趙義啓趙復啓金光運文昌裕林聖濟邊聖文張聖佐宋能孫宋克孫宋述孫裵聖吉趙顯啓趙來啓申潝郭鎭紀郭鎭維張弼根郭文裕金漢柱李錫耉李錫耆朴樘金命在金命德金若礪金相樞文應燁閔百孫朴光明朴光國朴光翼安柱宅安柱憲安柱完安混金金璜金有昌姜學洙李碩喆李仁喆李敬垕尹行仁尹行德金元鎭李台源金安燮金金亨鎭池鼎三鄭一淵金宗道李海心進士李載陽幼學朴龍煥朴淵德朴長謐李一運朴鳳煥崔日寧皇甫鎰江原道儒生進士李國著李國荇李禎彬幼學韓福元韓海元韓貞元韓會元蔡濟大蔡希大洪基潞洪基洛洪基洙金寶鉉金應鉉進士朴惇耉崔英弼幼學辛億寧辛性復辛性淵辛性達姜舜傅姜在興姜在成姜柱九姜柱五姜在亨姜在貞姜在璜進士申晉元河瑞復權漢玉幼學愼基天鄭知漢朴準尹行五尹行儉黃枰黃櫟朴鳴進朴聖默朴宗燮洪基澧元在熙元啓鎭元華鎭姜謙煥姜必煥金相基金相愼金在和元永龜元永熙元在鎭元有鎭元冕鎭姜學濂金命達金維城申敬行申祥行李箕範李基模李義集李義實李一煥兪彦郁李潤九李潤五李潤三李思膺李亨乾李亨坤張漢老張漢耉韓允協韓允亨邊光孝韓涑韓湖鄭一祚鄭學祚鄭仁祚鄭時豐鄭道豐安宗洙安宗洛安宗澧李澤龍李澤鳳兪鉉大金殷相金夏相朴世漢咸鏡道儒生進士朱重祿姜鳳周林義謙幼學金彦博李敬民吳鎭斗進士朴潭幼學朴新顯朴命壁趙命夔金履玉進士姜昌輔尹衡五幼學韓範成韓學海金漢相金寅澤鄭至尹金鼎淵韓道淳文天奎姜熙一進士韓性淳文山奎幼學朱鎭容魏魯喆韓弘瓚韓若霖陳近姜一佐金相玉李錫行李景錫金策衡金相鎭趙重玉林在河李德秀李得秀李顯玉進士全性有幼學魏聖得進士金履牧幼學李挺唐李挺夏金若溶金得溶金時溶姜錫濟姜錫恒姜膺周李秉默進士廉聖老幼學金載聖沈若祖金載賢朱鎭邦魏魯聖進士韓範錫幼學陳達金漢城文在彬胡秀彬姜萬式韓斗錫進士李燮車受謙黃海道儒生進士申吉顯幼學李錫衡李景玉金得礪朴海源進士李壽崗李貞濟趙匡修幼學黃鎭中金和鍾金義鍾申光迪朴龜老申光晦申光德申光和金禮鍾金元鍾金載俊黃處中金光參金光台金光壁申在德申在大申在遠金載肅金載鼎金載重申在達申在元申在魯鄭知齡鄭知德鄭知臣尹載德進士申吉源洪聖肇幼學金策鎭金相臣趙重參進士高克明金達聖幼學崔必履林栽河李顯秀李良漢崔應爀李在謙潘載福李萬永禹永福鄭良猷進士李英源李默幼學趙在榮金綏鎭池鼎禹趙性喆趙命欽朴仁源權志淳金聲玉朴勉東吳彦蓍申惺進士金希靖幼學鄭喆誠趙德履趙宗仁李景源曺允燮全日彬朴和鼎進士趙夢寅幼學丁德奎安有恒金重恪李志謙愼處東進士崔櫽崔榮朴鼎休幼學崔命鳳張獜極金翼臣金處祥趙鳳履金昌福金致慶趙漢鎭朴孝遠平安道儒生幼學趙德履文尙一進士宋鼎夏朴泳吳致權朴正恪幼學文養老朴思默鄭亮翰李長燁李日燁白志淡進士李宗謙張受敎幼學白宗藩朴處佶朴正廉李漢雲李漢武金衡商金徹商進士姜日瑞盧思爀幼學鄭正行白光河鄭益邦洪志逸金景中咸擧賢進士洪亮祖幼學黃晙劉學源李秉亮高之翰安允昇安學昇金景亮宋載欽金尙玉金大鍊朴尙一金德祐朴師圭承欽祚李益顯張再俊金致順金致魯李大彬趙夢璉白㝡賢邊蓍喆金慶中尹天佑劉之義金允玉洪璋吳大權吳命良吳命楷吳命大金尙默金澤熙金德濟朴龍球金觀大進士金命海李陽馥幼學金再彦孫錫祚金龍彦金日謙金晉運邊榮喆邊正畿邊亨畿邊時廈邊起廈金日良金致海進士承師默桂勗幼學洪載沃邊淸廈白致賢鄭弘履金顯泰方時復金仁復盧格盧尙敏崔鳳祚金益煥李敏佑林暉林地崔鳳章白光彦卓日游崔景祚金得煥崔鳳迪玄鶴齡鄭東煥鄭器煥白光殷玄龜齡金顯運方時泰盧楨盧榟進士李成運幼學吳命權朴鳳球金仁默邊鎭廈邊得幾金致參朴師賢張以俊金龍弼朴師默任弘迪金鳳仁朴師彦柳以賢申錫喜黃慶一金履兌李玄成金守文徐景修朴履信李慶億魯尙禧蔡光國鄭信源金文祐李慶鶴鄭再慶趙光瑞林之璞朴恒壽崔哲欽梁鎭源金性泰崔德洙金聲殷李赫遠李在元金聖讓金守鎭李東南浹尹景喆李有根李堯弼李義烈李必赫黃道根洪文煥朴良鎭李宗師宋持孝尹禧洪柱國趙漸逵鄭昌葉朴履裕朴燦玟吳鼎煥閔德基南有極趙基玄鄭思龜奇學俊趙基宗鄭命龜閔致根鄭英周安國弼柳在齊姜柱嵒朴聖燁鄭民具高挺翰文啓英安國俊鄭周煥鄭仁龜金宗信金宗祥吳相翊李東吾安國仁羅致絢鄭昌煥徐聖老金命龍徐岐魯安宅成金就礪鄭運昌文昌迪洪樂根許譍文昌益梁聖國鄭益文昌焵奇學敬徐岐行丁載舟姜柱天鄭榮李之德高一喬朴聖漢李琳鄭東運崔宅之崔昌之崔澐之金擇鳴柳在濟高廷獜李維坤朴孝參朴聖淵高時德朴松柳在淵朴孝德奇鳳彦高海運柳星一朴聖坤羅得綵羅廷尹崔世璋李宗道廉宗翰羅學英林永鎭林漢遠梁錫耉宋奎載林愚鎭李鎭夏羅學愼鄭大運閔邦喆閔邦顯閔邦仁金相錄閔喆儒金德麗金宗鎰金宗澤進士柳相一幼學柳相警洪胤郁裵敬履張得紳閔思寬羅有英羅廷學羅得衛羅得絅崔翊東崔翊泰崔昌業崔昌民崔維海金得麗金敬臣洪樂鑂洪樂鍾崔德烈閔學儒林愈遠金天明吳忠相進士朴宗漢朴重源幼學林晉遠洪樂龍金弼錄洪樂昇洪翼榮洪千榮柳錫良張齊甲進士羅景祚吳光裕幼學崔宗燁吳徽源吳信相吳養源裵曄閔世基進士鄭恒林龜鎭柳星七柳星三幼學吳碩源全羅道儒生權奭進士李師淳朴獜煥李載完韓性謙金宗漢尹覃厚羅應旻李敬采金魯漢韓師順李慤李體範朴履裕兪敬柱洪柱潤鄭潤始全東權李東鏶李載厚李昌會郭周鎭朴履文金載性姜啓鎭金重範黃道秉洪柱國李體裕洪命說黃橏李明遠李壽聃李宗彦金百仁梁俊欽金尙德吳大濟梁德星慶潤李載淵金履元南漢皓柳世默金益幹成載元成載基曺德明金德成李聖俊李安國李道天徐有敏全必邦曺文檍崔山玉金益根李章奎成在羽申泰陽申德陽姜必遇愼性說愼性睦李遂天李遂漸申學增申達增蔡聖轍申紹平申紹陽李遂浩李遂溥張兌淑李孚杓安寵安寬申晫申晠申光協姜始煥進士姜守睦姜壽幼學安李基普鄭東翼尹守采李敏哲張兌漸朴天翼張柱國金楚和金勉恒金樂金師澈成養柱金尙濂鄭禹鉉金載玄金履憲李洙宗許金玄默趙昌鎭許澮李核趙重得許激李氻安宗洙趙治李顯五鄭履祥李克羽金悌默柳再趙晃鎭申趙德鎭李克禮柳重綽李克修李有順趙淑許鎜洪信泳趙澈許鎏李有達許任和鼎任百兼許潝李晦之許溎李學宗申玧權李道弼鄭遂晉尹煦趙良尹旭李會默李會儉趙欽李復元金恒俊成恒柱成文柱進士金思玄幼學金濟大成殷柱孟鎭泰姜榏姜桓李基豊李基一進士金煥幼學蔡蓍轍成在忠金德鼎成在睦鄭馥成丙烈趙文極金德亨成三烈崔山厚成伯烈李大奎進士柳光培幼學蔡羲轍李齊鳳成種烈進士金翼顯鄭履周金有章李觀峻曺國明鄭穡曺文榮金魯鐸成曾烈金有恒成鼎烈金濟仁成克烈金濟默申德增成最烈尹昌觀成晦烈慶尙道儒生金德秀李東臣許燁權心源申義周鄭重弼鄭國顯李象祜金錫喜金炳德崔弘寬崔台顯柳興慶尹榮遠安守性南學聲柳塾金相莘崔弘憲南駿應李初九金彦容李敦應李鼎基申絳申絢趙泳尹眿李海晶李海平南駿行金魯廣南駿祥柳任吳謹常金孝選李度誠李度命李基疇李海慶柳李鎭泰李鎭嵩李鎭常李鎭泰金振聲李樂曾李泰元李晉中兪院柱沈春永金鉌李重植徐有穆尹致完李義宣金光汶徐建輔金振玉李恒九韓匡鼎韓象默尹鵬垓李國玄趙尙華李學喆柳叔麟柳定麟柳恒麟宋聖鼎宋錫鎭宋師鎭沈壽海李贊彬尹基肅辛漸羽李得勳辛溟羽李得烈李得謙李得照尹宅厚尹鉉厚柳廷協黃量源黃晃源金樂善金樂朋金鍾勳張志默閔永祥南宮焯南宮燁黃垽曺允烈趙洽申師復辛師魯辛師曾白東秀徐華輔李學懋徐光輔徐有緯徐有進徐有逈徐哲輔徐質輔鄭世默梁性訥南正輿南正轍韓若弘鄭遂亮鄭遂德鄭漢維趙熙逵郭應垕趙匡鉉安宗文呂善禧李必元郭信垕任善謙梁宗復李仁裕周錫旗金思烈鄭哲志趙宅鉉安宗成鄭達煥李厚光許翰蔡弘性鄭觀海李瓊鄭德海李𤩄張錫祉李宅鱗李琚鄭述之鄭淳五張泓鄭亨之趙師義李珣姜在進李彝中張遠光張彦緝李愚在黃䆃金道淳李秉祐李在修南薰崔乃和柳訸李度敏李憲百李義斗李義準李義肇鄭淳弘鄭淳永尹鵬達尹雲逵李義玄沈省之鄭應鉉黃䅘尹銖兪星柱兪茂煥申紹沈樂游柳謨柳謙朴賢壽柳瑗申在奎李奎源徐相祿李箕一金在新兪紳煥兪舃煥金鐄金鑛洪萬燮洪百燮朴應鉉李如淵李其淵李或淵李憲五尹稷金光鼎魚在瓚張灝張灦申澓李學葵金德允金世忠金載成康獜徐有幹黃仁泰康顯黼尹天東沈濯李晦淵李泌淵徐有民沈裕魚在李樂淵徐有實徐有度閔致傅李亨在趙鍾淳李趙儒載徐有敬李根祜崔大榮金在恒金光岳李興敎韓光潝朴景欽兪墪李䎘李度城金載興李溟李箕述尹遂永進士蔡義重金錫幼學尹亨輔鄭有良朴天淳李興悌曺允若洪述殷朴良漢李尙模李瀷韓光溥閔思迪趙學源洪述周鄭遂泰朴晉淳李遠鎭李良天李光韶李遠來李亨復李得垕李漢甲朴來駒朴來駿李塾李鍾禮李厚晃李敬權鄭遂龍李宅權洪述榮李鎭華李弘基柳成集李益馨魚用遠魚用顯李光奎李光斗李光軫李得夏李得采李澤雲李明觀李枰韓益祥李勉李勛兪鉉祥李重采兪漢禹李亨範李重英韓應訥韓光澲李熙采李熙績韓光燁李鎭珪李鎭珏柳載錄李箕穆李箕載李箕述沈鎛李永權沈鈍權膺權容李祖念李祖協高雲漢閔百載閔志爀閔道善李龜老黃仁塾黃仁大尹東斗李甲申良翰申良運李亨觀朴師淳朴泰淳朴道漢朴經漢李弘來朴章漢李行俊朴俊漢李聲俊李光蓍李昇源尹膺輔李梅李根成孝默李得祥韓瑾韓瑚林永秀南漢元金尙柱任爔金定柱徐有亨金魯淵李德松金魯集李受采李命相趙文彬任鳳周金載和辛命顯任喆周李晟源金正柱閔永世李晦源李建相趙命福沈師朱金魯仁南台柱李悌源崔仁煥姜弼耆洪起恒姜弼元朴顯斗李永義姜胤錫崔復煥朴思仁姜胤臣李宜瞻朴行淳李覺洙姜弼益林必益李恒默朴孝淳姜義臣金順輔宋河城李濟坤金漢弼李寅秀李基延崔亨憲柳傳李熙東南永來金炳翼尹行琦趙濂元範鎭元命圭元命祥金觀淳徐有朋南駿慶南升來吳俊誠徐有基吳俊常李濟應李箕采朱重晦沈鎔沈鑄權度應趙沁趙瀞柳本學柳本芸趙在翼朴泓源吳徵常吳敏常趙瑢鎭申錫五沈宜秉林翰儒金錫喜金炳璜崔弘覺崔台顯柳興慶尹榮遠安守性南駿文柳塾金相華崔弘憲南俊應李初九金彦容金處洪吳錫圭洪仁燮洪義燮洪秉彝沈獻永沈衡泰李後秀李星源進士宋文晦幼學沈文永金亨遠卞重沈曾詹洪純浩進士金啓河金裕鎭金啓必幼學朴宗鎬趙翊李益秀沈勉之李秀兪翼柱朴載壽李晉懋金善根宋男圭金文根趙莘村李箕樂李基憲尹𦙀金頤淳南養來金履實尹弼大尹顯大吳彦先尹昇大李敬憲李在憲李穆源金振鐸金有根李一容張錫朋申在植趙鉉重閔毅顯李日憲朴齊顯朴齊華宋文重宋文絅李儒準沈翰之吳泰元朴宗普具命益具命龍具命說李永復李永淳林斗鎭李憲吉林基漢林可鎭林啓漢李曾植進士李鎭幼學曺定振李敦秀吳益秀申厚祿進士權燁幼學許源尹鼎烈李彦成趙鎭玉進士兪孟柱幼學黃喆彦朴宗復朴宗薰進士李義實幼學李義樂進士李秉浚幼學成進默南道孫張履信沈樂賢沈鐻生員李種祜幼學李元坤申大元鄭基方安聖瞻安翊良李鍾安金魯瞻崔秀俊李運重李珽李秉溫朴志發魚在璉愼始道姜大鎭尹爔李雨公進士李惟命金鑰幼學金最根任泰觀兪漢芝兪簡柱尹致宗徐有聲閔翊顯閔靖顯徐景輔蔡克永進士李在誠幼學金頤淳金箕懋李鼎寬李憲琦進士尹行敬幼學李鍾烈李載完鄭尙善李英雲李顯膺尹緯烈李李憲魚在瓚黃基性李維城進士李英玉尹昇東進士尹行徹幼學金學淳進士金箕弼幼學兪伯煥李度中進士金煥奎幼學尹致升尹趾東進士金載器申錫耉京畿道儒生進士李東洙幼學朴漢純朴漢壁李永載李雨恭宋山輝宋長輝進士韓鋧幼學韓海元卞會中進士卞宇鎭幼學朴漢耉朴漢豊李源德李文溥韓海柱韓海鵬宋繼輝宋元履朴漢星朴漢九卞豐鎭卞英鎭李學溥進士韓海成幼學朴載慶朴光斗金鍾文朴漢耆進士金鍾和朴采煥姜在沼姜在齊金有燮朴光萬朴載坤朴光三柳星鎭柳斗鎭金鍾英朴泰鎭朴奎鎭朴光五卞星鎭宋元翼進士卞一齊幼學朴載華朴光運朴光述金致郁金鍾燁朴光先朴光暹李文涉李大涉李復載朴棨煥朴震煥朴景煥宋載賢宋載良宋載善洪宗九洪宗臣蔡弘圭宋台鼎朴泰煥朴光賢南瑞奎卞商鎭柳國鎭南鎭海南鵬海趙達源朴光植朴啓陽蔡重燮宋煥宅宋復圭姜世文李九榮李有文朴師五金河一李鎭中成致商金河生李儒泰金宰敍李綎金霶兪益柱兪杞柱李相復李相祿李載榮朴魯淳李興徹朴樂朋趙活鄭潞玄載大趙洙田弘庠進士趙匡修林述運吳泰福趙李運熙金淳權珌權瑞尹心默尹心養金德海金致文尹致儉趙永世任時哲崔弘祚成翼祥李基永任師白成儔成德顯鄭成煥蔡衡燮李汶載申大騏鄭在衡申大健兪漢業申光周鄭喜泰愼世道尹敬甲具台述金銓進士李思欽李榮植金昌壽朴師德閔昌顯林光烈金致寬等疏曰伏以尊道象賢莫先於爼豆腏之禮亦莫盛於配食文廟蓋以崇德報功起曠感於前哲勵世惇俗樹風聲於來學者有國之大政而聖道不尊則士趨無以定正學不明則邪說無以熄矣然而以一隅偏邦之士共躋夫子之廟者其義至嚴其禮至重苟非道德純備學問高明上可以接千聖之統下可以爲百世之師者不得與焉此吾東方數千年來間世一有而有則必躋享之也苟有之而不得躋享則是盛世之闕典斯文之欠事有若先正臣文烈公趙憲文敬公金集是已請略陳之憲與集從享之請實非臣等今日創爲之說也自在先朝名臣碩輔之論多矣京鄕章甫之疏屢矣而朝家所以尙靳兪音者豈或以憲與集之道德學問謂有歉於從祀之典而然哉特以十分難愼之意留俟百世公議之定而已恭惟我殿下以堯舜傳心之學體祖宗衛道之誠臨御數十年凡係象德尊賢之擧靡不用極雖一善一節之可稱者特賜褒揚畢擧闕典則如憲與集之忠孝節義道德學問豈或睿鑑之所未盡燭而安知非列聖朝未遑之典抑亦有待於今日歟雖然摭實控籲在下之責也考例定制在上之事也下不陳請則上無以許可此臣等所以備陳八域大同之見復明百代不易之論而相率齊籲於九重之下者也惟殿下深留聖意焉臣等謹按趙憲稟天地剛大之氣懋聖賢格致之工學透天人之際道接洙泗之源前知之鑑如執蓍龜見理之明若柝絲毫而出天之孝貫日之忠尊周之義閑聖之功可以質鬼神而俟百世矣自在幼時聖賢爲期常自激仰曰天生男子豈偶然哉沈潛經史眞知力踐而及其長也出入於先正臣李珥成渾之門洞見道體之妙的得門路之正存心養性必本乎孔孟旨訣全體大用不外乎朱門丈尺左右逢源以成終始而尊華攘夷之心扶正斥邪之念亦其素蘊于中者也乃以渺然七尺之軀擔荷天下之事當其奉使皇朝也極論聖廡位次之訛舛歷敍諸賢道學出處而大爲華人之欽服及其反命也慨然有東周之意首陳八事曰聖廡配享也內外庶官也貴賤衣服也宴飮食品也士夫揖讓也師生接禮也鄕閭習俗也軍師紀律也次陳十六條曰格天之誠也追本之孝也陵寢之制也祭祀之禮也經筵之規也視朝之儀也聽言之道也取人之方也飮食之節也餼廩之稱也生息之蘩也士卒之選也操鍊之勤也城臺之固也黜陟之明也命令之嚴也槪其爲說一皆本之於李珥聖學輯要而參以己見切中時務莫非格君心而明聖學正風俗而惇禮敎五品之不敷而欲敷之五禮之不庸而欲庸之以至軍旅百姓日用飮食之間莫不極論而糾正之此其致澤之志經濟之策質諸古聖賢事業無所愧焉而亦且惓惓於聖廡陸九淵杜預之當黜而不黜豫章勉齋之宜陞而不陞則竝陳章而明辨之以至啓聖祠之疏請移建而翊聖衛道之功無以加矣至若春秋大一統者卽天經地義之所在而彝倫之大本學問之極功也憲於此嘗擔夯脊樑自爲己任始當倭使之覬覦也抗疏請斬以明天無二日土無二王之義而又其至誠前知之明已慮其必有猖獗之患向使其言得行其時夫豈有壬辰之變乎及其壬辰之難首倡大義以一千餘殘兵鏖滅數萬倭於淸州卒乃以身殉節於錦山而七百義士同日倂命國家賴之而得全兩湖以基中興之業而惜乎以憲之道德學問經綸謨猷不得展布於當時以成太平之治終歸於成仁就義之科此非但憲之不幸實亦國家之不幸耳此則趙憲道德功烈之大略可見者也臣等又按金集以端方審密之姿稟溫雅和粹之氣淸而不激介而不矯以孝悌忠信爲立身之本以居敬窮理爲進修之方而以文元公臣金長生爲父訓襲家庭學有淵源自幼游居食息不離訓典而及其稍長專心聖理之學早夜孜孜踐履克篤日侍親側講道論理長生嘗以爲父子間知己性又沖澹不喜仕宦斂跡志養若將終老晩際仁廟首膺徵召與文正公臣金尙憲實相左右二老歸朝四方拭目而行止有命賁趾還山中歲爲養浮沈下邑而非其志也及至丙子覲王路阻募兵鳩糧至爲糾義之擧而終焉北望腐心入都進慰而歸逮我孝廟嗣服下旨特召恩眷益隆諭以不與共天位治天職則非王公尊賢之道集乃感激知遇起膺休命首陳嘉謨而明人心道心之幾則以涵養本原爲務論治心爲政之要則以致敬盡誠爲本繼以極論當世之務有曰天下之大本一卽殿下之一心也曰今日之急務六卽恢德量振紀綱嚴宮闈用賢良恤民隱責實效也其引君當道之誠濟世安民之策莫非學問中出來知無不言言必中理至誠孤忠可質神鬼而惟其立朝供仕曾未多月不得試所存之萬一豈非後學之所深恨耶且其柳濯之聚徒謀亂起於傍縣而謂不可過其廬則仁廟極加歎賞曰兇徒亦知賢者之可畏敬矣自點之潛通北人用賕行讒而謂以金尙憲與集爲領袖禍將不測則孝廟親自彌縫遂以得解此可見亂賊之知懼而華夷之播聞矣至若禮學者人文儀則之標準也國家敎化之型範也禮學不明則天敍不惇而三綱淪九法斁矣集於此尤用力焉動靜語默莫不以禮自持閨門肅穆寂無人聲入其家者如入治朝日夜沈潛於禮經反覆考校曲暢旁通而世有疑文變節之無所考證者一皆就質而得正此其平生喫緊工夫而當仁廟賓天之日撰進喪禮異同議梳洗前代之訛謬以成國朝之定制又嘗以長生與門人答問者彙分證訂參以備安名之曰疑禮問解刊布於世且其續問解一冊卽集之平日與知舊問答也其爲有補於世敎而垂法於萬世者亦何如也若其爲學之法則本之以讀書窮理之工發之爲躬行心得之效而眞實心地刻苦工夫卽踐履之要訣尤致力於不覩不聞之地澄心默坐對越神明扁其居曰愼獨此實地之用力也遠近學者洽然宗師之先正臣宋時烈宋浚吉亦以其所事文元者事之殆若明道門人之卒業於伊川則時烈浚吉之成就實亦集之力也此則金集道德學問之大略可見者也嗚呼下學上達聖門之極功而窮理以致其知反躬以踐其實居敬以成其終始者卽朱子爲學之大綱也先正臣李珥嘗以爲孔孟以後得其道而傳其統者惟朱子而其所以自爲而爲敎者惟此三者珥之意亦以是自爲而爲敎也然則天生朱子實生孔子之心而天生李珥亦生朱子之心也珥之門得其敎而傳其道者惟長生與憲殆若孔門之顔曾而集亦以長生之子得其傳而接其統以成宋時烈宋浚吉晩年卒業之切則李珥以後道統相傳之訣憲與集實無所間然者矣蓋其學問之高明道德之純深經綸志事之廣大兩賢一揆易地皆然而憲則以一心而傳千聖之訣以一身而扶萬古之綱辨之明如燭照數計守之確如山峙嶽立行之果如河決灘傾臨難所就特其餘事而宏謨偉烈赫赫乎百代耳目是憲之有大功於當世也集則心涵天地造化之妙躬承父師道統之傳稟河嶽之間氣而金精玉潤篤踐履之工夫而矩方規圓究性理之本原而毫分縷析禮議禮書證成一代之定制而天下之疑文變禮得以斟酌乎萬世是集之有大功於後學也此其所造雖殊而道則同歸均之爲接千聖之統爲百世之師者則憲與集之尙未躋享於文廟者豈非聖世之一大欠事耶試以前昔名碩之言觀之其論趙憲則先正臣金尙憲誌其墓曰國家養育人才二百年至宣廟朝有忠孝節義道德兼備之士惟憲一人先正臣宋時烈誄文曰周幾張豫程敬朱誠又題其墓曰天高地逈日照月臨亘萬世而無虧又於華陽聞見錄謂可擧於從祀之列兪棨則以爲憲道學功烈當在於從祀諸賢之前其論金集則先正臣宋浚吉誄文曰天生先生於我東使之任繼開壽道脈於千春先正臣宋時烈曰敬義夾持明誠兩進兪棨曰日月不待贊而明華岱不待稱而高且其從祀之議已自文元公臣長生從祀時士論翕然無異辭此臣等所謂今日從祀之請非臣等之言乃百世不易之論亦名臣碩輔之言也又況列朝以來京鄕章甫之疏凡幾遭矣而輒皆以憲與集竝擧者蓋爲其道均德齊無所異同故也臣等雖甚愚迷何敢杜撰無稽之說擬之於至重至嚴之擧而自忘僭猥仰瀆宸嚴乎臣等仍竊伏念國家崇報之章其禮不一而其人亦不一矣或以忠孝或以節義或以勳業而其可以極其尊尙者莫大於道學或以易名或以不祧或以祠院而其所以極其崇奉者莫大於從享此從享之禮必在於道學眞儒而以眞儒而不得從享則是崇報之典有所未盡而無以勸後世志學之士矣是以爼豆腏享非有損益於先正道學而表章道學實爲維持乎國家元氣苟有道學之賢而載擧從祀之禮則國庠鄕序之間士民聳瞻而先正之道德學問若將親炙於今日蔚然有觀感興起之效矣聖道旣晦而復明士趨旣渝而復醇正學明而邪說自熄譬如日星之重光而陰翳之自退則國家文明之化亦將權輿於此矣豈不休哉恭惟我朝聖繼神承重熙累洽扶植元氣丕闡文敎皇天眷顧儒賢輩出彬彬與宋朝諸賢匹美齊休而崇儒重道卽我列聖朝家法粤自五賢從祀之後屢擧縟儀以成常典肅廟壬戌以李珥成渾從享丁酉又以金長生從享逮至先朝丙子特許宋時烈宋浚吉從享之請而十行絲綸眷眷以仰述先志爲敎猗歟盛矣且於己卯學儒道儒又以憲與集從享之請先後上書於先世子代理之日未及蒙允尙切士林抑鬱之心而今我殿下聖學高明聖孝克篤每嘗以扶植斯文爲矯俗勵世之本而列聖未遑之典靡有不擧則今於臣等之請必有淵衷之默運而憲與集之始終本末亦必有酌量而錘秤者我殿下繼述先志之道實惟在於憲與集之特許從享矣嗚呼百世之公議已定八域之齊籲屢發而列朝愼重之意殆若全付於我殿下則禮雖未遑於一時事必有待於百年伏願殿下追列聖已行之規循一國大同之論亟令先正臣趙憲金集躋享聖廡以光聖德以幸斯文焉臣等無任云云答曰省疏具悉文烈文敬兩先正之道德學問造詣淵源實合從祀之列周幾張豫程敬朱誠與夫敬義夾持明誠兩進卽下學上達千言萬語中準的也精英也古人亦有定論於兩人然躋配重典自昔難愼今何可卽諾於爾等爾等退修學業